VNT โชว์งบ Q3 กำไรโตกว่า 4 เท่า! แตะ 2 พันลบ. ดัน 9 เดือนทะลัก 5.26 พันลบ.
VNT โชว์งบ Q3 กำไรโตกว่า 4 เท่า! แตะ 2 พันลบ. ดัน 9 เดือนทะลัก 5.26 พันลบ. เหตุรายได้ขายผลิตภัณฑ์พีวีซี-โซดาไฟพุ่ง
VNT โชว์งบ Q3 กำไรโตกว่า 4 เท่า! แตะ 2 พันลบ. ดัน 9 เดือนทะลัก 5.26 พันลบ. เหตุรายได้ขายผลิตภัณฑ์พีวีซี-โซดาไฟพุ่ง
10 พ.ย. 2564

บริษัท วีนิไทย จำกัด (มหาชน)  หรือ VNT รายงานผลการดำเนินงานไตรมาส 3 ปี 2564 สิ้นสุดวันที่ 30 กันยายน 2564 ดังนี้

โดยในไตรมาสที่ 3 ปี 2564 บริษัทฯและบริษัทย่อย มีรายได้รวม 7,608 ล้านบาท ซึ่งเป็นรายได้จากการขาย 7,480 ล้านบาท เพิ่มขึ้นอย่างมีนัยสำคัญจากช่วงเวลาเดียวกันของปี 2563 เป็นจำนวน 3,362 ล้านบาท หรือคิดเป็นร้อยละ 81.7 โดยมีสาเหตุหลักมาจากปริมาณการขายที่เพิ่มขึ้นและราคาขายเฉลี่ยของผลิตภัณฑ์ที่ปรับตัวสูงขึ้น
ซึ่งการเพิ่มขึ้นของปริมาณการขายนั้นมาจากอุปสงค์ที่สูงขึ้นของผลิตภัณฑ์พีวีซีและโซดาไฟ อันเป็นผลจากการฟื้นตัวอย่างต่อเนื่องของเศรษฐกิจโลกและการผ่อนปรนมาตรการควบคุมโรคโควิด-19 ที่ช่วยกระตุ้นกิจกรรมทางอุตสากรรมและการบริโภค
ในขณะที่ราคาขายเฉลี่ยก็ยังปรับตัวสูงขึ้นตามราคาต้นทุนวัตถุดิบและ อุปทานที่ลดลงจากภัยพิบัติทางธรรมชาติ โดยเฉพาะผลิตภัณฑ์พีวีซี และอีพิคลอโรไฮดริน อีกทั้งผลกระทบจากเงินบาทที่อ่อนค่าลงยังเป็นอีกหนึ่งปัจจัยที่ส่งผลให้ราคาขายเฉลี่ยเพิ่มสูงขึ้นในไตรมาสนี้